62024TO0045_INF
Διάταξη του Γενικού Δικαστηρίου (έβδομο τμήμα)της 25ης Φεβρουαρίου 2025 –ePURE και Pannonia Bio κατά Κοινοβουλίου και Συμβουλίου
(Υπόθεση T-45/24)
«Προσφυγή ακυρώσεως – Ενέργεια – Κανονισμός (ΕE) 2023/2405 – Υποχρέωση των προμηθευτών αεροπορικών καυσίμων να διασφαλίζουν ότι όλα τα καύσιμα που διατίθενται στους φορείς εκμετάλλευσης αεροσκαφών στους ενωσιακούς αερολιμένες θα περιέχουν ελάχιστα μερίδια βιώσιμων αεροπορικών καυσίμων – Απουσία άμεσου επηρεασμού – Απαράδεκτο»
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Ατομικός επηρεασμός – Κριτήρια – Κανονισμός ο οποίος θεσπίζει εναρμονισμένους κανόνες για τη διάδοση και την προμήθεια βιώσιμων αεροπορικών καυσίμων (SAF) – Κανονισμός ο οποίος επιβάλλει στους προμηθευτές αεροπορικών καυσίμων να διαθέτουν στους φορείς εκμετάλλευσης αεροσκαφών στους ενωσιακούς αερολιμένες καύσιμα τα οποία πρέπει να περιέχουν ελάχιστο μερίδιο SAF – Εξαίρεση των βιοκαυσίμων που παράγονται από καλλιέργειες τροφίμων και ζωοτροφών και των βιοκαυσίμων που παράγονται από ενδιάμεσες καλλιέργειες – Προσφυγή ασκηθείσα από παραγωγό και προμηθευτή, εντός της Ένωσης, ανανεώσιμης αιθανόλης από καλλιέργειες, απορρίμματα και υπολείμματα – Πράξη που δεν αφορά ατομικά τον προσφεύγοντα – Προσφυγή ασκηθείσα από ένωση αποτελούμενη κατά πλειοψηφία από μέλη τα οποία παράγουν και διαθέτουν ανανεώσιμη αιθανόλη εντός της Ένωσης – Πράξη που δεν αφορά ατομικά τον προσφεύγοντα – Απαράδεκτο
(Άρθρο 263, εδ. 4, ΣΛΕΕ· κανονισμός 2023/2405 του Ευρωπαϊκού Κοινοβουλίου και του Συμβουλίου, άρθρα 3, σημείο 8, στοιχείο γʹ, και 4 §§ 1, 4 και 5, και παράρτημα I)
(βλ. σκέψεις 25-30, 35-46, 67-80)
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Παρέλκει η έκδοση αποφάσεως επί των αιτήσεων παρεμβάσεως της Ευρωπαϊκής Επιτροπής καθώς και των Renewable Fuels Association, Growth Energy, U. S. Grains Council και LanzaJet.
3)
Η ePURE, de Europese Producenten Unie van Hernieuwbare Ethanol, και η Pannonia Bio Zrt. φέρουν τα δικαστικά έξοδά τους καθώς και τα έξοδα στα οποία υποβλήθηκαν το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης, πλην εκείνων που αφορούν τις αιτήσεις παρεμβάσεώς τους.
4)
Το Κοινοβούλιο, το Συμβούλιο και οι αιτούντες παρέμβαση που αναφέρονται στο σημείο 2 του παρόντος διατακτικού φέρουν έκαστος τα σχετικά με τις αιτήσεις παρεμβάσεως δικαστικά έξοδά του.